nahid-hub/BLUGE-bengali-wikipedia-section-title-prediction huggingface dataset:
ওজন কমানোর কর্মসূচী অনেক সময়ই জীবনশৈলীর পরিবর্তন এবং খাদ্যাভ্যাসের সংশোধনকেও তুলে ধরে। এরসঙ্গে অল্প পরিমাণে খাওয়া, নির্দিষ্ট কিছু ধরনের খাবার খাওয়া কমিয়ে দেওয়া এবং সচেতনভাবেই আরও বেশি করে শারীরিক কসরত করার প্রচেষ্টা চালিয়ে যাওয়া যুক্ত থাকতে পারে। ওজন কমানোর চেষ্টা চালিয়ে যাচ্ছেন এমন একদল মানুষের সঙ্গেও অন্য মানুষের যোগাযোগ তৈরি সম্ভব করে তোলা যায় এই কর্মসূচীর মাধ্যমে। এই কর্মসূচীতে যোগদানকারীদের মধ্যে পারস্পরিক প্রেরণা এবং উত্‌সাহজনক সম্পর্ক গড়ে উঠবে এই আশা।
বেশ কয়েকটি জনপ্রিয় কর্মসূচী প্রচলিত আছে। এর মধ্যে রয়েছে ওয়েট ওয়াচার্স, ওভারইটার্স অ্যানোনিমাস এবং জেনি ক্রেইগ। কেউ দুবছরের বেশি সময় ধরে নিজে থেকেই নির্দিষ্ট একটি খাদ্য তালিকায় সীমাবদ্ধ রাখলে এইগুলি মাঝারি মাপের ওজন কমাতে (২.৯কে জি, ৬.৪পাউণ্ড) সাহায্য করে বলে মনে করা হয়। ইন্টারনেট ভিত্তিক কর্মসূচী অকার্যকর বলেই মনে করা হয়।
চীনের সরকার বেশ কিছু সংখ্যক ‘চর্বি খামার’এর প্রচলন করেছে, যেখানে অতি স্থূল শিশুরা বাধ্যতামূলক কিছু শারীরিক কসরত করতে যায়। তারা একটি আইনও পাস করেছে। এই আইনে বলা হয়েছে, প্রতিদিন স্কুলে ছাত্রছাত্রীদের অন্তত এক ঘণ্টা শারীরিক কসরত বা খেলাধুলা করতে হবে (চীনে অতি স্থূলতা দেখুন)।

সঠিক অনুচ্ছেদ শিরোনাম কোনটি?
titleA. অস্ত্রোপচার
titleB. ক্লিনিকাল নিয়ম বিধি
titleC. ওষুধের ব্যবস্থা
titleD. ওজন কমানোর কর্মসূচী
উত্তর: titleD
২০ বছরেরও বেশি খেলোয়াড়ি জীবন শেষে ২০১৪ সালের মার্চ মাসে ব্রাজিলিয়ান আইকন ফুটবল থেকে আনুষ্ঠানিকভাবে অবসর নেন এবং ক্লাবকে এগিয়ে নিতে সাহায্য করতে এবং তার ছেলে রিভালদিনহোর দেখাশোনা করতে তিনি মোগি মিরিমের সভাপতির পদে থাকার সিদ্ধান্ত নেন। একটি বিবৃতিতে রিভালদো বলেন: ”একজন খেলোয়াড় হিসাবে আজ আমার অধ্যায় শেষ হলো। একজন খেলোয়াড় হিসাবে গত ২৪ বছর আমি যে ভালবাসা ও সমর্থন পেয়েছি তার জন্য আজ আমি অশ্রুশিক্ত নয়নে ঈশ্বর, আমার পরিবার এবং সমস্ত সমর্থকদের ধন্যবাদ জানাতে চাই।” তবে, ২০১৫ সালের জুনে তিনি দলে ফিরে আসেন। ১৪ জুলাই ২০১৫ রিভালদো এবং রিভালদিনহো পিতা-পুত্র একই ম্যাচে গোল করেন এবং প্রথমবারের মতো মোগি মিরিম ৩-১ গোলে ম্যাকায়ে-কে হারায়।১৮ জানুয়ারী ২০১৯, মরক্কোর এসসিসি মোহাম্মদিয়া ক্লাব পরের মৌসুমে রিভালদোকে তাদের নতুন প্রযুক্তি পরিচালক এবং কোচ হিসাবে ঘোষণা করে। খেলোয়াড় অস্বীকার করেছেন যে বর্তমান মুহুর্তের জন্য একটি চুক্তি হয়েছিল, তিনি একটি প্রাক-চুক্তিতে স্বাক্ষর করেছেন যাতে ক্লাবটি অবশ্যই জাতীয় (মরক্কো লিগের তৃতীয় স্তর) স্তর থেকে পদোন্নতি অর্জন করতে পারে এবং তাকে অবশ্যই মার্চ মাসে নির্ধারিত কোচিং কোর্সে অংশ নিতে হবে।

সঠিক অনুচ্ছেদ শিরোনাম কোনটি?
titleA. অবসর গ্রহণ
titleB. প্রথম জীবন
titleC. দেপোর্তিভো
titleD. সাও পাওলো
উত্তর: titleA
নিউ টাউন শহরের সমগ্র অঞ্চল ভারতীয় সংসদের বারাসাত লোকসভা কেন্দ্রের অন্তর্গত। বারাসাত লোকসভা কেন্দ্রের বর্তমান সাংসদ সুদীপ বন্দ্যোপাধ্যায়, কলকাতা দক্ষিণ লোকসভা কেন্দ্রের সাংসদ কাকলি ঘোষ দস্তিদার। আসনটি বর্তমানে সর্বভারতীয় তৃণমূল কংগ্রেসের দখলে রয়েছে। নিউ টাউন রাজারহাট নিউ টাউন বিধানসভা কেন্দ্রের অংশ। এই কেন্দ্রটির বর্তমান সব্যসাচী দত্ত।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. পরিবহন
titleC. প্রকৃতি ও বিনোদন
titleD. সংসদীয় ক্ষেত্র
উত্তর: titleD
বসরা শহর পত্তনের পর খলিফা উমর তাকে সেখানকার শাসক হিসেবে নিয়োগ করেন। তিনি বসরার ওয়ালী থাকাকালীন অনেক নিয়ম-পদ্ধতি চালু করেন। সৈনিকদের বেতন-ভাতা ইত্যাদি দেওয়ার জন্য সর্বপ্রথম বসরায় একটি পৃথক দফতর প্রতিষ্ঠা করেন । কিছুদিন পর তার চরিত্রের দোষারোপের কারণে খলিফা উমার তাকে বসরার শাসক পদ থেকে বরখাস্ত করেন। তদন্তের পরে তিনি নির্দোষ প্রমাণিত হন।

এ ঘটনার পর খলিফা উমার কুফার শাসক আম্মার ইবন ইয়াসিরের স্থলে মুগীরা ইবনে শুবাকে নিয়োগ দেন। উমারের খিলাফতের শেষ দিন পর্যন্ত তিনি এ পদে বহাল ছিলেন।

সঠিক অনুচ্ছেদ শিরোনাম কোনটি?
titleA. উমরের যুগে
titleB. উসমানের আমলে
titleC. নাম ও বংশ পরিচয়
titleD. মুহাম্মদের শেষ জীবনে
উত্তর: titleA
ব্রিটেন এবং আয়ারল্যান্ডে শহরতলি বলতে শহরের কেন্দ্রে একটি আবাসিক এলাকাকে বোঝায়, প্রশাসনিক এলাকা নির্বিশেষে। এই অর্থে, শহরগুলির কেন্দ্র থেকে খোলা গ্রামাঞ্চলে বিভক্ত এলাকার উপযুক্ত শহরের একটি শহরগুলির মত মনে হয় এমন এলাকাগুলি থেকে বিস্তৃত হতে পারে। লন্ডনের মত বড় শহরগুলির মধ্যে, থাকা আলাদা শহর এবং গ্রাম, যেগুলি ধীরে ধীরে শহরে প্রবৃদ্ধি ও সম্প্রসারণ ঘটেছে, যেমন ইলিং বা ব্রোমলি।
সঠিক অনুচ্ছেদ শিরোনাম কোনটি?
titleA. অস্ট্রেলিয়া এবং নিউজিল্যান্ড
titleB. ব্রিটেন এবং আয়ারল্যান্ড
titleC. প্রাতিষ্ঠানিক শিক্ষা
titleD. গ্রন্থপঞ্জী
উত্তর: titleB
এ পর্যন্ত টেক-৯৯এম নামের ক্রোমোগ্রাফিক জেনারেটর উৎপাদন করা হয়েছে মোট ৫৭১টি। যা দেশের সকল পারমাণবিক মেডিসিন সেন্টারে সরবরাহ করা হয়েছে এবং এর সর্বমোট বাজারমূল্য ২ কোটি ৩৯ লক্ষ ৮২ হাজার টাকা। তাছাড়া মোট ২২ লক্ষ টাকার ৩০০ জিবিকিউ আয়োডিন ১৩১ জিআই উৎপাদন করা হয়েছে। আয়োডিন ১৩১ মূলত থাইরয়েড গ্রন্থির রোগ নির্ণয়ে ব্যবহৃত হয়ে থাকে। তাছাড়াও এটি থাইরোটক্সিকোসিস এবং থাইরয়েড ক্যান্সার চিকিৎসার কাজের জন্যও যথেষ্ট সুপরিচিত।

সঠিক অনুচ্ছেদ শিরোনাম কোনটি?
titleA. অধিনস্থ প্রতিষ্ঠান
titleB. অন্যান্য কার্যক্রম
titleC. বাণিজ্যিক উৎপাদন
titleD. উন্নতিপ্রকল্প
উত্তর: titleC
ইয়র্কশায়ারের বার্নসি এলাকার উম্বওয়েলে ১৭ অক্টোবর, ১৮৯০ তারিখে কিলনারের জন্ম। সেথ কিলনার ও মেরি অ্যালাইস ওয়াশিংটন দম্পতির এগারো সন্তানের মধ্যে তিনি দ্বিতীয় পুত্র সন্তান ছিলেন। তার ভাই নরম্যান কিলনার ইয়র্কশায়ার ও ওয়ারউইশায়ারের প্রতিনিধিত্ব করেছেন। কিলনার উম্বওয়েল প্যারিশ চার্চে ভর্তি হন ও চার্চ ল্যাডস ব্রিগেডের সদস্য ছিলেন। তার বাবা ও কাকা সাবেক ইয়র্কশায়ারের খেলোয়াড় আরভিং ওয়াশিংটন শৈশবেই ক্রিকেট খেলতে উদ্বুদ্ধ করতেন। স্থানীয় মিচেল মেইনে তিনি তার দক্ষতা প্রদর্শন করেন।

চৌদ্দ বছর বয়সে ১৯০৪ সালে কিলনার মিচেল মেইনে প্রথম একাদশের সদস্য মনোনীত হন। ১৯০৫ সাল থেকে দলের পক্ষে নিয়মিতভাবে খেললেও ব্যাট হাতে সফলকাম হননি। আগ্রাসী ভূমিকায় ব্যাটিং চালাতেন ও প্রায়শঃই বিপজ্জ্বনক শটে খেলতে গিয়ে উইকেট হারাতেন। তবে তার বোলিংশৈলী অধিকতর কার্যকর হলেও অনিয়মিত ছিল। ১৯০৯ সালের মধ্যে তার ব্যাটিংয়ের উত্তরণ ঘটে। দলের পক্ষে প্রথম সেঞ্চুরি করেন ও ধারাবাহিকভাবে রান সংগ্রহ করতেন। ফলশ্রুতিতে ইয়র্কশায়ার কর্তৃপক্ষের মনোযোগ আকর্ষণের সক্ষমতা দেখান।

সঠিক অনুচ্ছেদ শিরোনাম কোনটি?
titleA. অস্ট্রেলিয়া সফর
titleB. কাউন্টি ক্রিকেটে অংশগ্রহণ
titleC. টেস্ট ক্রিকেট
titleD. প্রারম্ভিক জীবন
উত্তর: titleD
হাশিম খানের মোট ১২ জন সন্তান ছিল। তাঁর বড় ছেলে শরীফ খান ১৯৭০-এর দশকে উত্তর আমেরিকা হার্ডবল স্কোয়াশ সার্কিটের খেলোয়াড় হয়ে রেকর্ড ১২ উত্তর আমেরিকান ওপেন শিরোপা জিতেছিলেন। আরও ছয় ছেলে   - আজিজ, গুলমাস্ত, লিয়াকত আলী ("চার্লি"), সেলিম ("স্যাম"), শওকত, এবং মো   - হার্ডবল স্কোয়াশ খেলোয়াড় হয়ে ওঠে।


সঠিক অনুচ্ছেদ শিরোনাম কোনটি?
titleA. মৃত্যু এবং উত্তরাধিকার
titleB. জীবনের প্রথমার্ধ
titleC. ব্যক্তিগত জীবন
titleD. সমবেদনা ও শ্রদ্ধা নিবেদন
উত্তর: titleC
স্কুলটিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। সাধারণত ৩য়, ৬ষ্ঠ ও ৯ম শ্রেণিতে (৬ষ্ঠ ও ৯ম শ্রেণিতে আসন খালি থাকা সাপেক্ষে) ছাত্র ভর্তি করা হয়। ভর্তিচ্ছুরা নিয়ম অনুযায়ী আবেদন করে। তারপর তাদের ভর্তি পরীক্ষা দিতে হয়। যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়।

সঠিক অনুচ্ছেদ শিরোনাম কোনটি?
titleA. ভর্তি প্রক্রিয়া
titleB. উল্লেখযোগ্য প্রাক্তন ছাত্র
titleC. প্রাতিষ্ঠানিক ব্যবস্থা
titleD. আবাসন ব্যবস্থা
উত্তর: titleA
অষ্টম ইসমাইলি শিয়া ইমাম আবদুল্লাহ আল-আকবর আত্মগোপনে থাকলেও নবম শতাব্দীতে সিরিয়ার সালামিয়ায় ইসমাইলি বিচরণ অব্যাহত থাকে। অষ্টম থেকে দশম ইমাম (আবাদুল্লাহ, আহমদ ও হোসেন) আত্মগোপনে থেকে এ সময়কালের শাসকদের বিরুদ্ধে আন্দোলনের পক্ষে কাজ করেন। নির্জনতার প্রথম পর্যায়টি দশম ইমামের সাথে শেষ হয়। একাদশ ইমাম আবদুল্লাহ আল-মাহদী বিল্লাহ বণিকের ছদ্মবেশে তার পুত্রসহ আব্বাসীয়দের অত্যাচারের হাত থেকে পালিয়ে সিজিলমাসায় পাড়ি জমান। ইমাম আবদুল্লাহ ফাতেমিয় খিলাফত প্রতিষ্ঠা করেন। বিংশতম ইমাম পর্যন্ত ফাতেমিয় ইসমাইলি ইমামরা খলিফার পদেও অধিষ্ঠিত ছিলেন, তারা আরব উপদ্বীপের এক বিস্তৃত এলাকা শাসন করেন।

সঠিক অনুচ্ছেদ শিরোনাম কোনটি?
titleA. দ্বাদশবাদি ইমামগণের তালিকা
titleB. দ্বাদশবাদি ইমামগণ
titleC. ইসমাইলি দর্শন
titleD. প্রথম পর্ব
উত্তর: titleD
আদি শঙ্কর ও অন্যান্য ধর্মগুরুর মতে, অদ্বৈত বেদান্ত দর্শন অনুসরণ করতে গেলে একজন গুরুর (শিক্ষক) সহায়তা গ্রহণ আবশ্যক। গুরু বেদ ব্যাখ্যা ও আধ্যাত্মিক ক্ষেত্রে ব্যক্তিগত সমস্যাগুলির সমাধানের পথ বলে দিয়ে শিষ্যের মধ্যে ব্রহ্মজ্ঞানের স্ফুরণ ঘটাতে পারেন বলে বিশ্বাস করা হয়। গুরুর ভূমিকা শুধুমাত্র অণুপ্রেরণাদাতা বা পরামর্শদাতার ভূমিকা নয়, শিষ্যকে যথার্থরূপে ব্রহ্মজ্ঞানী করে তোলার দায়িত্ব গুরুকে পালন করতে হয়।

সঠিক অনুচ্ছেদ শিরোনাম কোনটি?
titleA. অদ্বৈত মঠ
titleB. গুরুর গুণাবলি
titleC. বেদে ঈশ্বর
titleD. গুরুর সহায়তা গ্রহণ
উত্তর: titleD
শ্রীনগররের প্রাচীন নাম রায়েসবর। নবাব মীর কাসিম কর্তৃক নিযুক্ত বাংলা বিহার উড়িশ্যার গভর্নর লালা কীর্তিনারায়ণ বসু রায়েসবরের শ্রীবৃদ্ধি করে এর নামকরণ করেন শ্রীনগর। তিনি শ্রীনগর তথা বিক্রমপুরে একটি মনোরম প্রাসাদ নির্মাণ করেন যা বর্তমানে শ্রীনগর পাইলট স্কুল ভবন হিসেবে পরিচিত।
শ্রীনগররের সাংষ্কৃতিক অঙ্গন প্রাচীন কাল হতেই সরগরম। এখানে যাত্রা, থিয়েটর,পালাগান, জারিগান, সারিগাণ,প্রাচীন কাল হতেই প্রচলিত। উপমহাদেশ খ্যাত শ্রীনগরের রথযাত্রার উৎসবে দেশের বিভিন্ন অঞ্চল থেকে জনসমাবেশ ঘটত। নিপুণ কারুকার্য খচিত কাঠ ও টিনের মনোরম ঘরবাড়ি এবং আসবাবপত্র তৈরি এ অঞ্চলের প্রধান ঐতিহ্য। কাঠের কারুকার্যময় পানসি নৌকা, মাটির তৈরি নানা রকম খেলনা, পুতুল,হাড়ি-পাতিল প্রভৃতির জন্য এ অঞ্চল বিখ্যাত। শ্রীনগর তাঁতশিল্প দেশের অন্যতম ঐতিহ্য।এছাড়া শ্রীনগরে তৈরি তামা কাসার জিনিসপত্র বিখ্যাত।



সঠিক অনুচ্ছেদ শিরোনাম কোনটি?
titleA. অবস্থান
titleB. প্রশাসনিক এলাকা
titleC. অর্থনীতি
titleD. ইতিহাস
উত্তর: titleD
সেনাবাহিনী গঠনের চমৎকার দক্ষতার কারণে শাকা সামরিকভাবেও খুব দ্রুত সফলতা লাভ করেন। তার সৈন্যদের জন্য নতুন রণকৌশল ও নতুন অস্ত্র চালু করেন। তার সৈন্যদলের ব্যবহৃত নতুন অস্ত্রের নাম ছিল ‘ইকলোয়া’। ইকলোয়া হলো ছোটখাটো বর্শার মতো একটি অস্ত্র, তবে এর বিশেষত্ব হলো এর বিশেষ লম্বা ও ধারালো ফলা। প্রতিপক্ষের জন্য এই আসেগাই আতঙ্কের নাম হয়ে ওঠে কারণ এর আঘাত প্রায় সব ক্ষেত্রেই ছিল প্রাণঘাতী। শুধু অস্ত্র নয়, তার সৈন্যদলের প্রতিটি যোদ্ধা ছিল মানসিক বলে বলিয়ান। প্রতিটি যুদ্ধ কিংবা অভিযানে যাওয়ার আগে শাকা তার সৈন্যদলের উদ্দেশ্যে ঘোষণা দিতেন, “জয় অথবা মৃত্যু”। অর্থাৎ, হয় জিততে হবে নয়তো মরতে হবে।
শাকার সেনাবাহিনীর অন্যতম বৈশিষ্ট্য ছিল নিয়মানুবর্তিতা। সাকার সৈন্যদলের কেউই কোনো জুতা পায়ে দিতে পারতো না। শাকার উদ্দেশ্য ছিল যাতে সকল সৈন্য খালি পায়ে হাঁটাহাঁটি কিংবা দৌড়াদৌড়ি করে তাদের পাকে আরো মজবুত করতে পারে। ফলে জুলু সেনাবাহিনী একসময় সেখানকার সবচেয়ে গতিময় সেনাবাহিনীতে রূপ নেয়। কোনো যুদ্ধে যে-ই বেঁচে থাকতো তাকে জুলুদের একজন করে নেওয়া হতো। আর কেউ জুলুদের সাথে যোগ দিতে অস্বীকার করলে তাকে অন্য স্থানে চলে যেতে হতো। ১৮২৩ সাল পর্যন্ত ভারতীয় সাগরের উপকূল জুড়ে ১১,৫০০ বর্গ মাইলের এক বিশাল সাম্রাজ্যের রূপ নেয় জুলু।
সঠিক অনুচ্ছেদ শিরোনাম কোনটি?
titleA. সেনাবাহিনী
titleB. জন্ম
titleC. জুলু গ্রামে হামলা
titleD. রাজ্যবিস্তার
উত্তর: titleA
অরুণা রেড্ডি তেলঙ্গনার হায়দ্রাবাদে জন্মগ্রহণ করেন। তার পিতা ও মাতা হলেন যথাক্রমে সুভদ্রা ও নারায়ন রেড্ডি। তার পিতা একজন হিসাবরক্ষক। তার বড় বোন পবনী রেড্ডি একজন কোম্পানি সচিব। তিনি তার মাধ্যমিক, সেন্ট মেরি'স জুনিয়র কলেজ, বসিরবাগ থেকে ২০১৩ সালে সম্পন্ন করেন। ২০১৭ সালে তিনি সেন্ট মেরি'স কলেজ হায়দ্রাবাদ থেকে বি.কম ডিগ্রী অর্জন করেন। তিনি কারাতেতে ব্ল্যাক বেল্ট অর্জন করেন এবং জিমন্যাস্টিকসে যোগদান করা পর্যন্ত কারাতের একজন প্রশিক্ষক ছিলেন।

সঠিক অনুচ্ছেদ শিরোনাম কোনটি?
titleA. ভবিষ্যত
titleB. প্রাথমিক জীবন
titleC. আন্তর্জাতিক জিমন্যাস্টিকস জীবন
titleD. প্রাথমিক জিমন্যাস্টিকস ক্যারিয়ার
উত্তর: titleB
দক্ষিণ আফ্রিকায় জন্মগ্রহণ করলেও ইংল্যান্ডের ইউনিভার্সিটি কলেজ স্কুল ও কেমব্রিজ বিশ্ববিদ্যালয়ে পড়াশোনা সম্পন্ন করেছেন তিনি। ১৯০৯ থেকে ১৯১২ সময়কালে মিডলসেক্স ও কেমব্রিজ বিশ্ববিদ্যালয়ের পক্ষে ডানহাতি মাঝারিসারির ব্যাটসম্যান হিসেবে খেলতেন। এরপর দক্ষিণ আফ্রিকায় প্রত্যাবর্তন করেন তিনি। ইংরেজ ক্রিকেট অঙ্গনে ১৬ খেলায় অংশ নিয়েছিলেন। তবে, খুব কমই সফলতার স্বাক্ষর রাখতে পেরেছিলেন। কেবলমাত্র একবারই পঞ্চাশোর্ধ্ব ইনিংসে খেলার সৌভাগ্য হয়েছিল তার। কেমব্রিজের সদস্যরূপে সারে দলের বিপক্ষে প্রথম খেলাতেই তিনি ৯২ রানের ঐ ইনিংসটি খেলেছিলেন। তবে, কেমব্রিজে থাকাকালে ক্রিকেট খেলার জন্যে ব্লু লাভ করতে পারেননি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. ঘরোয়া ক্রিকেট
titleD. দক্ষিণ আফ্রিকায় প্রত্যাবর্তন
উত্তর: titleA
কিছু মুদ্রাক্ষর-ছাঁদে এমন কিছু ফন্ট থা‌কে যেগু‌লো বর্ণমালার বিস্তা‌রের (প্রসারণ) ম‌ধ্যে পার্থক্য সৃ‌ষ্টি ক‌রে, য‌দিও এই বৈ‌শিষ্ট্যটি ‌বিস্তার বা স্ট্রো‌ক এর অপেক্ষা দূর্লভ। তুলনামূলক সরু ফন্টগু‌লো সং‌কো‌চিত, সং‌ক্ষিপ্ত বা সরু হি‌সে‌বে চি‌হ্নিত করা হয়, ফ্রু‌টিগা‌রের সিস্টে‌মে সং‌ক্ষিপ্ত ফ‌ন্টের দ্বিতীয় সংখ্যা- ৭। তুলনামূলক প্রসস্থ ফন্টগু‌লোকে প্রসস্থ, ব‌র্ধিত বা সম্প্রসা‌রিত বলা হয়। উভয়‌কেই অতি‌রিক্ত, অ‌তি বা "দি লাইক" যোগ কের আ‌রো শ্রেণীবদ্ধ করা যে‌তে পা‌রে। ফন্ট ডিজাইন‌কে সং‌ক্ষিপ্ত বিস্তা‌রে সং‌কোচিত করা এক‌টি জ‌টিল কাজ, এ‌তে স্ট্রোকগু‌লি আনুপা‌তিকভা‌বে সরু করা বা বড় হা‌তের অক্ষরগু‌লো‌কে সোজা একতরফা করা প্র‌য়োজন। যে‌হেতু তা‌দের গঠন সং‌ক্ষিপ্ত বিস্তা‌রে প‌রিণত করা স্বাভা‌বিক, তাই সান্স-স্যা‌রিফ এবং স্লাব স্যা‌রিফ ফন্টগু‌লো‌তে জন্য ক্ষে‌ত্রে সং‌ক্ষিপ্ত ফন্ট দেখ‌তে পাওয়া স্বাভা‌বিক। স্যা‌রিফ মুদ্রাক্ষর-ছাঁদগু‌লো সাধারণত শুধুমাত্র নিয়‌মিত বিস্তারের ক্ষেত্রে প্রয়োগ করা হয়।

তুলনামূলকভা‌বে সরু বা ছোট শব্দ অর্জন কর‌তে এই ভিন্ন ফন্টগু‌লোকে লেটার স্পে‌সিং প্রযু‌ক্তিগতভা‌বে পৃথক বৈ‌শি‌ষ্ট্যের অ‌ধিকারী হ‌তে হয়, বি‌শেষ ক‌রে সমর্থন‌যোগ্য লেখা শ্রে‌ণীবিন্যাসের জন্য।

অধিকাংশ মুদ্রাক্ষর-ছাঁদে আনুপাতিক বা মোনোস্পেস (যেমন- টাইপরাইটার-স্টাইল) বর্ণ বিস্তার বিদ্যমান থাকে, যদি স্ক্রিপ্টটি সেই সম্ভাবনা প্রদান করে। যা‌হোক, কিছু ধরনের ফন্ট দুটো স্টাইলই প্রদান ক‌রে। কিছু ফন্ট উভয় আনুপাতিক এবং নির্দিষ্ট বিস্তার (টেবুলার) সংখ্যা প্রদান করে, যেখা‌নে সাধারণত সংখ্যা ছোট হাতের অক্ষরের লৈ‌খিক গঠনের সাথে এবং বর্ণ বড় হা‌তের অক্ষ‌রের রৈ‌খিক গঠ‌নের সা‌থে একত্রিত হয়।

ফ‌ন্টের বিস্তার তার ব্যবহা‌রের উ‌দ্দে‌শ্যের উপর নির্ভর ক‌রে। "টাইমস নিউ রোমান‌" তৈ‌রি করা হ‌য়ে‌ছে ছোট বিস্তার বিদ্যমান রাখার উ‌দ্দে‌শ্যে, যা‌তে প‌ত্রিকায় বে‌শি লেখা আটানো যায়। অন্যদি‌কে পাঠ‌যোগ্যতা বাড়া‌তে পালা‌টি‌নোতে বড় বিস্তার ‌বিদ্যমান। সকল অবদানকারীর সম্মি‌লিত প্র‌য়োজনীয়তা মেটা‌তে কো‌নো চল‌চ্চিত্রের পোস্টা‌রের "‌বি‌লিং ব্ল‌ক" এ সাধারণত খুবই সং‌ক্ষিপ্ত লেখা ব্যবহৃত হয় এবং পোস্টা‌রের বা‌কি ফন্টগু‌লোর সা‌থে এ ফ‌ন্টের উচ্চতা সাদৃশ্যপূর্ণ হয়।

সঠিক অনুচ্ছেদ শিরোনাম কোনটি?
titleA. ব্যকরণ
titleB. ‌বিস্তার
titleC. বৈ‌শিষ্ট্যসমূহ
titleD. সংখ্যাত্মক
উত্তর: titleB
নরেন্দ্রনাথ রামকৃষ্ণ পরমহংসের কাছে ফিরে আসেন। রামকৃষ্ণ তাকে জিজ্ঞাসা করেন, তিনি পারিবারিক আর্থিক দুরবস্থার সুরাহার জন্য প্রার্থনা করেছেন কিনা। কিন্তু আবারও নরেন্দ্রনাথ বলেন যে তিনি তা করতে ভুলে গেছেন। রামকৃষ্ণ তৃতীয়বার প্রার্থনার জন্য নরেন্দ্রনাথকে মন্দিরে প্রেরণ করেন।

নরেন্দ্রনাথ তৃতীয়বার কালীমন্দিরে আসেন। তিনি রামকৃষ্ণের পরামর্শ অনুযায়ী প্রার্থনা করতে গিয়ে জাগতিক বস্তুর জন্য প্রার্থনা করার জন্য লজ্জিত হয়ে পড়েন। তাই তিনি প্রার্থনা না করেই রামকৃষ্ণের কাছে ফিরে আসেন। রামকৃষ্ণ তার শিষ্যের আধ্যাত্মিক চাহিদা দেখে খুশি হন। তিনি বলেন, নরেন্দ্রনাথের পরিবারের মোটা ভাত কাপড়ের অভাব হবে না। নরেন্দ্রনাথের নিজের ভাষায়, "আমাকে শেষ পর্যন্ত তাঁকে (কালী) মানতে হয়েছিল!" ছয় বছর কালীকে ঘৃণা করার পর সেই ছিল ঘৃণার শেষ।

এই ঘটনার পরে বিবেকানন্দ এও বলেছিলেন যে, "কালী ও মা নামে পরিচিত নারীরূপা কোনো এক মহাশক্তির অস্তিত্ব আছে, তা বিশ্বাস না করার উপায় রইল না।"

সঠিক অনুচ্ছেদ শিরোনাম কোনটি?
titleA. আর্থিক দুরবস্থার সমাধান কল্পে তৃতীয় প্রার্থনার চেষ্টা
titleB. দক্ষিণেশ্বর কালীবাড়িতে প্রার্থনা
titleC. গবেষকদের মতামত
titleD. আর্থিক দুরবস্থার সমাধান কল্পে দ্বিতীয় প্রার্থনার চেষ্টা
উত্তর: titleA
ভারতের ব্রিটিশ শাসনকালে তিরুনেলভেলি শহরটি মূলত "তিন্নেবেল্লী" নামে পরিচিত ছিলো৷ পৌরাণিক ঘটনা প্রবাহে এই স্থানটিকে বেণুবন বলে চিহ্নিত করা হয়, যার আক্ষরিক অর্থ বাঁশবন৷ বিশ্বাস করা হয় যে বর্তমানে মন্দিরের অবস্থিত দেবমূর্ত্তিটি এই বাঁশবনেই আত্মপ্রকাশ পায়৷ এই স্থানেই ভগবান শিব ও দেবী পার্ব্বতীর বিবাহের সাক্ষী হিসাবে শ্রীবিষ্ণুর উপস্থিত থাকার কথাও উল্লেখ রয়েছে৷ এই স্থানে ধাতুর তৈরী 'গিণ্ডি'র মধ্যে শ্রীবিষ্ণুর একটি মূর্ত্তি রয়েছে৷ গিণ্ডি বলতে বোঝায় একটি সরু নল দিয়ে নির্গত জলধারাকে, যা শ্রীবিষ্ণুর উপস্থিতিকে দর্শায়৷

সঠিক অনুচ্ছেদ শিরোনাম কোনটি?
titleA. তাম্র অম্বলম
titleB. জনশ্রুতি
titleC. ধর্মীয় গুরুত্ব ও অনুষ্ঠানসমূহ
titleD. পঞ্চসভা স্থল
উত্তর: titleB
নিল নদের তীরে এবং মিশরের মরুদ্যানগুলোতে আশ্চর্য ধরনের কিছু খোদাইচিত্র(পেত্রোগিফ)-র অনুসন্ধান পাওয়া গেছে। যেগুলোতে খ্রিস্টপূর্ব প্রায় ১০ সহস্রাব্দকালীন এইসব পাথুরে খোদাইচিত্রে শিকারী ও জেলেদের জীবনচিত্রের পরিবর্তে  স্থান পেয়েছে শস্যনির্ভর মিশরীয় কৃষক সমাজের ঘটনাবলি। জলবায়ু পরিবর্তন ও মাত্রাতিরিক্ত গ্রেজিংয়ের কারণে ৬০০০ খ্রিস্টপূর্বাব্দে মিশরের বহু শস্যভূমি বিরান হয়ে গিয়ে সাহারা মরুভূমির জন্ম হয়। কিন্তু পূর্বেই যেসকল উপজাতি নিল নদে বসতি গড়েছিল তারাই গড়ে তোলে মিশরের স্থায়ী কৃষিনির্ভর অর্থনৈতিক অবকাঠামো এবং কয়েকটি একীভূত সমাজ।

প্রায় ৬০০০ খ্রিস্টপূর্বাব্দের দিকে, নিল নদের উপত্যকায় নব্যপ্রস্তরযুগ গোড়াপত্তন হয়েছিল। নব্যপ্রস্তরযুগে উর্ধ্ব ও নিম্ন মিশরে বিভিন্ন প্রক-রাজবংশীয় প্রথা গড়ে ওঠে। বাদারীয় সংস্কৃতি ও এর উত্তরসূরী নাকাদা বংশধারাসমূহকে সাধারণ মিশরের রাজবংশসমূহের মধ্যে প্রথম ধরা হয়। উর্ধ্ব মিশরের আসয়ুত গভর্নোরটের আল-বাদারি অঞ্চলে বাদার‌ীয় সংস্কৃতির অস্তিত্বের প্রমাণ পাওয়া গেছে। অপরদিকে নিম্ন মিশরে জাযিরা গভর্নোরটের নিল ব-দ্বীপের পশ্চিমে মেরিমদা সংস্কৃতির অনুসন্ধান পাওয়া গেছে যা কিনা বাদারীয় সভ্যতার চেয়েও প্রায় ৬০০ বছরের বেশি প্রাচীন। সমসাময়িক নিম্ন মিশরীয় সম্প্রদায়গুলি তাদের দক্ষিণা প্রতিপক্ষের সাথে দুই হাজার বছরেরও বেশি সময় ধরে অস্তিত্ব যায় যায় অবস্থায়ও বাণিজ্যের মাধ্যমে নিয়মিত সম্পর্ক বজায় রাখে। প্রাচীনতম মিশরীয় হায়ারোগ্লিফিক লিপি থেকে প্রায় ৩২০০ খ্রিস্টপূর্বাব্দের দিকের নাকাদা ২ প্রাক-বংশের মাটির মটকার উল্লেখ পাওয়া যায়।

সঠিক অনুচ্ছেদ শিরোনাম কোনটি?
titleA. প্রাগৈতিহাসিক মিশর (খ্রিস্টপূর্ব ৩১০০ অব্দ)
titleB. বহিরাগতদের শাসন
titleC. হাখমানেশি সাম্রাজ্যের শাসন
titleD. সেনাপ্রধান আল সিসির প্রধানমন্ত্রীত্ব
উত্তর: titleA
পিছনের ডানার উপরিতলের বেসাল অংশ থেকে কোস্টাল প্রান্তরেখা পর্যন্ত বিস্তৃত একটি তীর্যক, চওড়া কমলা হলুদ বন্দনী চোখে পড়ে। এই বন্ধনীটি কোস্টাল প্রান্তরেখার দিক বরাবর ক্রমশ সরু হয়ে যায়। এর নিচে একটি অনুরূপ, তবে অপেক্ষাকৃত সরু পোস্টডিসকাল বন্দনী পরিলক্ষিত হয় যেটি কোস্টাল প্রান্তরেখার দিকে সংকুচিত হয়। অনেকসময় একসারি কালো ছোপ আড়াআড়ি ভাবে এই পোস্টডিসকাল বন্দনী ছেদ করতে দেখা যায়। খুব সরু একটি সাবটার্মিনাল অথবা উপপ্রান্তিক রেখাও চোখে পড়ে।শুঙ্গ কালো এবং শুঙ্গের শীর্শভাগ কমলা হলুদ বর্নের। মাথা মরিচে ধরা রংযুক্ত। থোরাক্স এবং উদরদেশের উপরিতল কালো এবং নিম্নতল কমলা-হলুদ বর্নের।
স্ত্রী প্রজাপতি পুরুষেরই অনুরূপ, তবে কমলা দাগগুলি অপেক্ষাকৃত চওড়া এবং উপরিতলে কিছুটা হালকা ধরনের। শুষ্ক ঋতুরূপে উভয় লিংগের ক্ষেত্রে পার্থকি নিম্নরূপ-

ডানার উপরিপৃষ্ঠে কমলা দাগগুলি অপেক্ষাকৃত চওড়া এবং মধ্যভাগের রঙ হালকা। নিম্নতলের বর্ন ফ্যাকাশে এবং সমস্ত কালচে দাগগুলি।

আর্দ্র ঋতুরূপ অপেক্ষা কম স্পষ্ট ভাবে প্রতীয়মান।

সঠিক অনুচ্ছেদ শিরোনাম কোনটি?
titleA. পিছনের ডানা
titleB. সামনের ডানা
titleC. মূককীট
titleD. আর্দ্র ঋতুরূপ
উত্তর: titleA
১৯৭৫ সালে প্রথমবারের মতো পুরুষদের ক্রিকেট বিশ্বকাপ প্রতিযোগিতা ইংল্যান্ডে অনুষ্ঠিত হয়। এর প্রধান কারণ ছিল একমাত্র টেস্টক্রিকেটভূক্ত দেশ হিসেবে পর্যাপ্ত সুযোগ-সুবিধার ব্যবস্থা থাকা। প্রুডেন্সিয়াল প্রাইভেট লিমিটেড কোম্পানির আর্থিক সহযোগিতায় প্রথম তিনটি প্রতিযোগিতা প্রুডেন্সিয়াল কাপ নামে পরিচিতি পায়। খেলাগুলো ৬০-ওভারব্যাপী ছিল ও দলগুলো সনাতনী ধাঁচে সাদা পোষাক ও লাল বল নিয়ে খেলে। সবগুলো খেলাই দিনব্যাপী অনুষ্ঠিত হয়। প্রথম প্রতিযোগিতায় অস্ট্রেলিয়া, ইংল্যান্ড, ওয়েস্ট ইন্ডিজ, পাকিস্তান, ভারত ও নিউজিল্যান্ড - ঐ সময়ের টেস্টভূক্ত এ ছয়টি দেশ এবং শ্রীলঙ্কাসহ পূর্ব আফ্রিকা দল অংশগ্রহণ করে। আন্তর্জাতিক ক্রীড়াঙ্গনে দক্ষিণ আফ্রিকার অংশগ্রহণে নিষেধাজ্ঞা থাকায় অংশ নিতে পারেনি। চূড়ান্ত খেলায় ওয়েস্ট ইন্ডিজ দল ১৭ রানের ব্যবধানে অস্ট্রেলিয়াকে পরাজিত করে ট্রফি জয় করে।

পরের দুই বিশ্বকাপ ১৯৭৯ ও ১৯৮৩ সালে পুণরায় ইংল্যান্ডে অনুষ্ঠিত হয়। ১৯৭৯ সালে বিশ্বকাপকে ঘিরে প্রথমবারের মতো আইসিসি ট্রফি’র প্রবর্তন করা হয়। এ প্রতিযোগিতায় কেবলমাত্র টেস্ট ক্রিকেট বহির্ভূত শ্রীলঙ্কা ও কানাডা দলকে বিশ্বকাপের জন্য মনোনীত করা হয়। ওয়েস্ট ইন্ডিজ ৯২ রানের ব্যবধানে ইংল্যান্ডকে পরাজিত করে পুণরায় শিরোপা জয় করে। বিশ্বকাপ চলাকালীন এক সভায় আইসিসি প্রতি চার বছর অন্তর বিশ্বকাপ আয়োজনের সিদ্ধান্ত নেয়।

১৯৮৩ সালের বিশ্বকাপ প্রতিযোগিতা ধারাবাহিকভাবে তৃতীয়বারের মতো ইংল্যান্ডে অনুষ্ঠিত হয়। এ প্রতিযোগিতায় শ্রীলঙ্কা দল টেস্টভূক্ত দল হিসেবে অংশগ্রহণ করে। আইসিসি ট্রফি জয়ের মাধ্যমে জিম্বাবুয়ে দল বিশ্বকাপে খেলার সুযোগ পায়। চূড়ান্ত খেলায় ওয়েস্ট ইন্ডিজ দলকে ৪৩ রানের ব্যবধানে পরাভূত করে অঘটন ঘটায় ও প্রথমবারের মতো শিরোপা লাভ করে। প্রতিযোগিতার শুরুতে ভারতের বিশ্বকাপ জয়ের সম্ভাবনা ছিল ১:৬৬।

সঠিক অনুচ্ছেদ শিরোনাম কোনটি?
titleA. প্রুডেন্সিয়াল বিশ্বকাপ
titleB. অস্ট্রেলিয়ার প্রাধান্য
titleC. ১৯৮৭ থেকে ১৯৯৬
titleD. ইতিহাস
উত্তর: titleA
সাবাতিনি ১৯৯৫ সালের মরসুম শুরু করেছিলেন সিডনিতে সেমিফাইনালে পৌঁছে। সেখানে তিনি মেরি জো ফার্নান্ডেজের মুখোমুখি হয়েছিলেন এবং সেটিও গত বছরের ম্যাচের পুনরাবৃত্তি ছিল। ১৯৯৪ সালের সিডনি টুর্নামেন্টে, সেই সেমিফাইনালে ফার্নান্ডেজ সাবাতিনিকে সোজাসুজি হারিয়েছিলেন। এবার ফার্নান্ডেজের বিপক্ষে তিন ম্যাচের হারের ধারাবাহিকতা শেষ করে তিনি সোজা সেটে জিতলেন। সাবাতিনি তারপরে লিন্ডসে ডেভেনপোর্টকে ফাইনালে সোজা সেটে পরাস্ত করেন এবং এটি ছিল তার খেলোয়াড় জীবনের সর্বশেষ একক খেতাব। ১৯৯৫ সালের অস্ট্রেলিয়ান ওপেনে, পঞ্চম বাছাই সাবাতিনি, প্রথম রাউন্ডেই মারিয়ান ওয়ার্ডেলের কাছে হেরে যান। কী বিস্কায়নে লিপটন চ্যাম্পিয়নশিপের সেমিফাইনালে, সাবাতিনি কিমিকো ডেটের থেকে ৬-১, ৫-১ ফলে এগিয়ে ছিলেন। এরপর বিভ্রান্ত হয়ে তিনি তিনটি ম্যাচ পয়েন্ট নষ্ট করেন এবং ১৮ বার সার্ভিসে ডাবল ফল্ট করেন। এরপর ডেট সাবাতিনিকে ১–৬, ৭–৬, ৭–৬ ফলে হারিয়ে দেন। এটি ১৯৯৩ সালের ফরাসি ওপেনের কোয়ার্টার ফাইনালের পুনঃ সম্পাদন হয়ে দাঁড়াল, যেখানে সাবাতিনি মেরি জো ফার্নান্ডেজের বিপক্ষে ৬-১, ৫-১ এ এগিয়ে থেকে ম্যাচ হারেন। ১৯৯৫ সালের ফরাসি ওপেন এ, সাবাতিনি সেই স্মৃতিকে পিছনে ফেলে কোয়ার্টার ফাইনালে দ্বিতীয় বাছাই স্টেফি গ্রাফের মুখোমুখি হন। যাইহোক, গ্রাফ সাবাতিনির বিপক্ষে খুব শক্তিশালী প্রমাণ করে সোজাসুজি ম্যাচ জেতেন। পরে সেই গ্রীষ্মে উইম্বলডনে, অষ্টম বাছাই সাবাতিনি কোয়ার্টার ফাইনালে, গতবারের চ্যাম্পিয়ন এবং তৃতীয় বাছাই, স্পেনের কনচিতা মার্টিনিজের কাছে হেরে যান।মার্টিনেজ সাবাতিনির বিরুদ্ধে স্পষ্টতই যথেষ্ট শক্তিশালী ছিলেন, পাঁচবার মুখোমুখি হয়ে চারবারই তিনি সাবাতিনিকে হারান। বছরের চূড়ান্ত গ্র্যান্ড স্ল্যাম, নিউ ইয়র্কের ইউএস ওপেনে, সাবাতিনি প্রাক কোয়ার্টার ফাইনালে মার্টিনা হিঙ্গিস কে হারান। তারপরে কোয়ার্টার ফাইনালে মেরি জো ফার্নান্ডেজকে পরাস্ত করে সেমি ফাইনালে শীর্ষ-বাছাই গ্রাফের কাছে হেরে যান। এই জয়ের ফলে, গ্রাফ এখন টানা আট ম্যাচে সবাতিনিকে পরাস্ত করলেন। গ্রাফের বিপক্ষে, এটি সাবাতিনির ৪০ তম এবং শেষ ম্যাচ ছিল। তাদের প্রতিদ্বন্দিতা শুরু হয়েছিল ১৯৮৫ সালে এবং গ্রাফ এর মধ্যে ২৯টিতে জিতেছিলেন।

সঠিক অনুচ্ছেদ শিরোনাম কোনটি?
titleA. ১৯৯৩
titleB. ব্যক্তিগত জীবন
titleC. ১৯৯৫
titleD. ১৯৯৪
উত্তর: titleC
বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তর-পূর্বে আলীকদম উপজেলা ও লামা উপজেলা; উত্তরে লামা উপজেলা ও কক্সবাজার জেলার রামু উপজেলা; পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা এবং দক্ষিণ-পূর্বে মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. ধর্মীয় উপাসনালয়
titleC. জনসংখ্যার উপাত্ত
titleD. আয়তন
উত্তর: titleA
বশেমুরকৃবি-র শিক্ষার মাধ্যম ইংরেজি। বশেমুরকৃবি-এর গবেষণায় মেয়াদ ভিত্তিক কোর্স ক্রেডিট সিস্টেম রয়েছে, যা শিক্ষার্থীরা নিম্নলিখিত বিষয়গুলি ভালভাবে বুঝতে পারছে:


একজন শিক্ষার্থীকে বিএস (কৃষি) ডিগ্রির জন্য ২৪০ ক্রেডিটের মোট ৫৪ টি কোর্স এবং ডিভিএম ডিগ্রির জন্য ২৮৩.৫ ক্রেডিটের ৬৯ টি কোর্স শেষ করতে হবে।

সঠিক অনুচ্ছেদ শিরোনাম কোনটি?
titleA. গ্রন্থাগার
titleB. ভর্তি
titleC. শিক্ষাবিদগণ
titleD. উল্লেখযোগ্য মানুষ
উত্তর: titleC
ওয়েবে, বাণিজ্যিক এবং ফ্রি পর্নোগ্রাফি উভয় প্রকার সাইট রয়েছে। কোনও পর্নোগ্রাফি সাইটের ব্যান্ডউইথের ব্যবহার তুলনামূলকভাবে বেশি এবং কোনও ফ্রি সাইট বিজ্ঞাপনের মাধ্যমে উপার্জন করতে পারে সেই ব্যান্ডউইথের ব্যয় কমাতে পর্যাপ্ত নাও হতে পারে। ফ্রি পর্নোগ্রাফি ওয়েবসাইটের বাজারে সাম্প্রতিক একটি প্রবেশিকা হ'ল থাম্বনেইল গ্যালারী পোস্ট সাইট। এগুলি এমন বিনামূল্যে ওয়েবসাইট যা বাণিজ্যিক সাইটের লিঙ্ক পোস্ট করে। কিছু ফ্রি ওয়েবসাইট প্রাথমিকভাবে এই ছোট ছোট নমুনা সাইট আপ টু ডেট রাখার মাধ্যমে পোর্টাল হিসাবে কাজ করে। কোনও ব্যবহারকারী যখন কোনও ফ্রি থাম্বনেল গ্যালারী সাইট থেকে ক্লিক করার পরে কোনও বাণিজ্যিক সাইটে সাবস্ক্রিপশন ক্রয় করেন, বাণিজ্যিক সাইটটি বিনামূল্যে সাইটের মালিককে অর্থ প্রদান করে। প্রাপ্তবয়স্কদের সামগ্রী সরবরাহ করার জন্য বিভিন্ন ধরনের সাইট রয়েছে। 

সঠিক অনুচ্ছেদ শিরোনাম কোনটি?
titleA. অন্যান্য ফর্ম্যাট
titleB. বিনামূল্যে বনাম বাণিজ্যিক
titleC. ওয়েবক্যামে
titleD. আইনি অবস্থা
উত্তর: titleB
হুমায়ুনের জন্ম ১৯৩৬ সালের ১৮ মে তৎকালীন ব্রিটিশ ভারতের পশ্চিমবঙ্গের বরাহনগরে। তার শৈশব কাটে পূর্ব বাংলার ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে। ১৯৫৩ সালে তিনি মাধ্যমিক পাস করেন মোহিনী কিশোর হাই স্কুল থেকে। পরে তিনি ঢাকা চলে আসেন এবং ঢাকা কলেজ থেকে ১৯৫৬ সালে উচ্চ মাধ্যমিক পাস করেন এবং ভর্তি হন ঢাকা বিশ্ববিদ্যালয়ে পদার্থবিজ্ঞান বিভাগে। ১৯৫৮ সালে তিনি ঢাকা বিশ্ববিদ্যালয়ে তৎকালীন ছাত্র ইউনিয়নের ভারপ্রাপ্ত সাধারণ সম্পাদকের পদ লাভ করেন। ১৯৬০ সালে তিনি পদার্থবিজ্ঞান বিষয়ে বিএসসি এবং ১৯৬১ সালে এমএসসি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. প্রারম্ভিক জীবন
titleC. কর্মজীবন
titleD. মৃত্যু
উত্তর: titleB